《次韵刘淳叟见寄二首》
宋代·喻良能

出处双青鬓，生涯一钓舟。
浅深山远近，浓淡树稀稠。
隐几昼逾静，卷帘春更幽。
便当乘兴去，舣棹向汀洲。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。